Social capital and intellectual capital in online communities
Creators: name: Ταξίδου, Ηώ Μενελάου
Publisher: name: Aristotle University of Thessaloniki
Year: 2013
Subjects: Κοινωνικό κεφάλαιο
Διανοητικό κεφάλαιο
Κοινότητες στο Διαδίκτυο
Social capital
Intellectual capital
Online communities

description: Το διανοητικό κεφάλαιο εισάγει την ποιοτική και ποσοτική και ποιοτική ανάλυση των άυλων στοιχείων που προσδίδουν προστιθέμενη αξία στις επιχειρηματικές κοινότητες. Με αυτόν τον τρόπο οι επιχειρηματικές κοινότητες μπορούν να εκδώσουν λεπτομερή ανάλυση του διανοητικού κεφαλαίου συμπεριλαμβανομένης της τεχνογνωσίας και των κοινωνικών-επαγγελματικών σχέσεων. Υπάρχει ένα καλώς ορισμένο πλαίσιο για τις παραδοσιακές επιχειρήσεις, παρ’ όλα αυτά με την ανάπτυξη των διαδικτυακών τεχνολογιών, η δραστηριότητα των επιχειρήσεων ανθίζει και στο διαδίκτυο. Με την εισαγωγή των νέων τεχνολογιών, η σύσταση των επιχειρήσεων και η αλληλεπίδραση με τον εξωτερικό κόσμο αλλάζει δομή. Στόχος αυτής της διπλωματικής εργασίας αποτελεί η πρόταση ενός πλαισίου για το διανοητικό κεφάλαιο καθώς και τρόποι μέτρησης του πάνω στις επιχειρήσεις που έχουν μέρος ή ολόκληρη δραστηριότητά τους στο διαδίκτυο. Το κομμάτι της υλοποίηση περιλαμβάνει εφαρμογή αυτών των μέτρων για την κοινότητα της SAP1 στο διαδίκτυο. Πιο συγκεκριμένα, σύμφωνα με τους ορισμό των Roos, Roos, Dragonetti &amp; Edvinsson (1997) το διανοητικό κεφάλαιο περιλαμβάνει όλες τις διαδικασίες και τα στοιχεία μια επιχείρησης που δεν εμφανίζονται στο φύλλο ισολογισμού και όλα τα άυλα στοιχεία όπως εμπορικά σήματα, ευρεσιτεχνίες, πατέντες. Η γνώση και συγκεκριμένα η τεχνογνωσία αποτελούν το κύριο συστατικό του διανοητικού κεφαλαίου καθώς δημιουργούν προστιθέμενη χρηματική αξία όταν χρησιμοποιηθούν κατάλληλα. Πιο συγκεκριμένα το διανοητικό κεφάλαιο περιλαμβάνει το ταλέντο και τις δεξιότητες των ατόμων και των ομάδων, τα τεχνολογικά και κοινωνικά δίκτυα, και την πνευματική ιδιοκτησία. Όλα αυτά συνήθως δεν περιλαμβάνονται στο παραδοσιακό φύλλο ισολογισμού της επιχείρησης όπου περιγράφεται η οικονομική κατάσταση της επιχείρησης. Παρόλα αυτά οι σύγχρονες μέθοδοι λαμβάνουν υπόψη την ποιοτικές αναλύσεις ώστε να εξακριβώσουν την συνολική αξία της επιχείρησης συμπεριλαμβανομένου των άυλων στοιχείων που κατέχει και προσφέρουν επιπλέον αξία (Stewart, 1997). Με την εξέλιξη του διαδικτύου, πολλές επιχειρήσεις εκμεταλλεύονται τις νέες τεχνολογίες ώστε να επεκτείνουν τις δραστηριότητές τους και να προσφέρουν στους πελάτες τους και στους υπαλλήλους τους νέους τρόπους αλληλεπίδρασης και νέες υπηρεσίες. Ως αποτέλεσμα, το πλαίσιο του διανοητικού κεφαλαίου θα πρέπει να προσαρμοστεί ώστε να λαμβάνει υπόψη του της εταιρίες που έχουν μεταφέρει κάποιες ή όλες τις λειτουργίες τους στο διαδίκτυο. Η παρούσα διπλωματική προτείνει ένα πλαίσιο για το διανοητικό κεφάλαιο στις εταιρίες που χρησιμοποιούν το διαδίκτυο το οποίο στηρίζεται στην προϋπάρχουσα βιβλιογραφία για το διανοητικό κεφάλαιο (Roos, Roos, Dragonetti and Edvinsson, 1997; Brooking, 1997; Stewart, 1997). Επίσης τρόποι μέτρησης του διανοητικού κεφαλαίου προτείνονται οι οποίοι καλύπτουν όλες τις πτυχές του στις επιχειρηματικές κοινότητες στο διαδίκτυο. Περεταίρω ανάλυση του διανοητικού κεφαλαίου καθώς και των επιμέρους στοιχείων που το αποτελούν περιγράφονται στο πρώτο κεφάλαιο. Όσο αφορά το κομμάτι της υλοποίησης, πραγματοποιήθηκε ανάλυση στο φόρουμ της SAP η οποία επικεντρώνεται στο άτομο ως ξεχωριστή οντότητα και στην κοινότητα ως κοινωνικό δίκτυο. Συγκεκριμένα οι συνήθειες ανταλλαγής μηνυμάτων μέσω του φόρουμ μελετήθηκαν χρησιμοποιώντας την έννοια της εντροπίας. Οι χρήστες που προτιμούν να δημοσιεύουν σε πολλές θεματικές ενότητες του φόρουμ έχουν μεγαλύτερη εντροπία καθώς οι προτιμήσεις τους είναι απόβλεπες. Από την άλλη πλευρά, οι χρήστες που δημοσιεύουν σε συγκεκριμένες θεματικές ενότητες σχετίζονται με χαμηλότερη εντροπία καθώς η πιθανότητα να συμμετέχουν ξανά στα ίδια θέματα είναι σαφώς μεγαλύτερη. Η έμφαση δίνεται στους χρήστες που συμμετέχουν τακτικά λόγω της ασυμμετρίας στην κατανομή (πολλοί χρήστες έχουν ελάχιστες δημοσιεύσεις και πολύ λίγοι έχουν σημαντικό αριθμό συνεισφορών) ώστε το αποτέλεσμα να είναι στατιστικά σημαντικό. Μια από τις καινοτόμες ιδέες αυτής της πτυχιακής αποτελεί η συσχέτιση μεταξύ των συνηθειών δημοσίευσης των χρηστών και της υπόληψής τους στο διαδίκτυο. Η υπόληψη στο φόρουμ διαμορφώνεται από την ψηφοφορία των υπόλοιπων χρηστών. Ο χρήστης που θέτει μια ερώτηση δίνει βαθμολογία στους χρήστες που απαντούν με βάση την ποιότητα της απάντησης. Η υπόθεση εδώ διαμορφώνεται ως εξής: χρήστες με μικρότερη εντροπία πιθανολογείται ότι θα έχουν μεγαλύτερη βαθμολογία καθώς επικεντρώνονται σε συγκεκριμένες θεματικές ενότητες στις οποίες είναι ειδήμονες. Στην συνέχεια, το κοινωνικό δίκτυο του φόρουμ της SAP δημιουργήθηκε και τα στατιστικά του δικτύου υπολογίστηκαν. Τα στατιστικά μας δίνουν πληροφορίες για την τοπολογία του δικτύου και την διάδραση των χρηστών. Επίσης μελετήθηκε η εξέλιξη του δικτύου με σχετικές μετρήσεις ανά χρονικά διαστήματα έξι μηνών. Με την ανάλυση αυτήν αποκαλύπτονται οι συνήθειες δημοσίευσης στο φόρουμ, συγκεκριμένα εάν ακολουθούν αυξητική ή πτωτική τάση. Λόγω της ανισότητας στην κατανομή η έμφαση δίνεται στους πιο δραστήριους χρήστες. Στο πρώτο κεφάλαιο δίνεται εκτενής αναφορά στην βιβλιογραφία του Διανοητικού κεφαλαίου καθώς και στις επιμέρους κατηγορίες που το αποτελούν. Σκοπός του κεφαλαίου αποτελεί η ανάλυση των επιμέρους κατηγοριών και οι τρόπων μέτρησής τους. Το δεύτερο κεφάλαιο ξεκινά με μια διάκριση μεταξύ των φυσικών κοινοτήτων και αυτών που δραστηριοποιούνται στο διαδίκτυο και αναφέρονται οι διαφορές τους. Επίσης προτείνεται ένα πλαίσιο για την δεύτερη κατηγορία καθώς και τρόποι μέτρησης της βασιζόμενη στην ήδη υπάρχουσα βιβλιογραφία. Το τρίτο κεφάλαιο περιλαμβάνει μια λεπτομερή περιγραφή και ανάλυση των δεδομένων. Τέλος το τελευταίο κεφάλαιo περιέχει την σύνοψη και την συνεισφορά αυτής της διπλωματικής εργασίας.
description: Intellectual Capital aims at introducing quantitative and qualitative analysis of intangible assets in business communities. In this way, business communities (mainly referring to companies) are able produce a detailed analysis of their intellectual value, including knowledge expertise and social relations. A well defined framework for traditional business communities already exists. However, with the advent of the web technologies, enterpreuneship is flouring online and companies extend their activities to the cloud. As a consequence, business communities undergo changes both in terms of consistency and social interactions. The aim of this thesis is to propose a framework and ways of measurement for Intellectual Capital in online business communities and implement some of these measures for the online community of SAP . This thesis includes both user and community oriented analysis.